नेपालमा उत्पादित चिनीले कुल मागको करिब ४० प्रतिशत माग धान्दै आएको छ। ६० प्रतिशत आयातित चिनीमा ३५ प्रतिशतसम्म भन्सार शुल्क लगाउँदा प्रतिकिलो चिनीको मूल्य सय रुपियाँभन्दा बढी हुने दाबी गरिएको छ। जसको प्रत्यक्ष असर उपभोक्तामा पर्छ। चालू आर्थिक वर्षमा नेपालमा उखुको उत्पादन करिब २५ प्रतिशतले वृद्धि हुने अनुमान गरिएको भए पनि भारतलगायत तेस्रो मुलुकबाट सस्तो चिनी आयात गरिँदा स्वदेशी चिनीको बिक्री वितरणमा प्रतिकुल असर पर्ने देखिन्छ।
